شەفەق نیوز/ وەڕێەوبەرایەتی وەرگری شارستانی لە دهۆک، ئمڕوو یەکشەممە، ئامار رویداوەیل ئاگر وخنکیان و زەرەدەیلیان لە پارێزگاگە لەماوەی یەکەم نیمەی ئمساڵ راگەیان.
موقەدەم بێوار عەبدولعەزیز  قسەکەر وەڕیەوبەرایەتیەگە ئەرا ئاژانس شەفەق نیوز وت: پارێزگای دهۆک لە رووژەیل جەژن قوربان ٦٩ رویداو توومار کرد، ٦٤ لەلیان رویداو سزیان زەوی لەوەڕ بویە، و پەنج رویداو ئاگر لەناو ماڵەیل.
وتیش: تەرم سێ خنکیاگ لە چەمەیل دراوریا، وبریانە پزشک دادوەری، وەگەرد سزیان ١١ ماشین لە رووژەیل جەژن.
دیاری کرد ک بڕ گشت ئەو رویداویلە ک لە یەکەم شەش مانگ ئمساڵ توومار کریایە، کوشیاژ ١٦ کەس وە ئاگر و خنکیان بویە، و زەرەدەیل دارایی ئاگرەیل رەسیە نزیکەی سێ ملیار وسێ مەلیۆن دینار.
